-Յուրաքանչյուր հանդիպման գնալուց պրոդյուսերտը պետք է նախապատրաստվի, կոնկրետացնի գործնական առաջարկը, որովհետև շատ անգամ մարդկանց համագործակցությունը չի ստացովում, երբ թերի է տրվող կամ ստացվող ինֆորմացիան: Իսկ եթե հանդիպում ես մի մարդու, ով մի քիչ ավելի շատ է իր անձը կարևորում, այդ դեպքում կարծում եմ դա այդ մարդու խիստ անձնական խնդիրն է, և մեր համագործակցության հետ բացարձակ կապ չունի, կա գործնական առաջարկ, շատ կոնկրետ պայմաններով, այն կամ պետք է ընդունվի, կամ ոչ, անկախ անձնական խնդիրներից: Հավատացեք, չկան այդպիսի մարդիկ, ովքեր թուր ու թվանքով կանգնած են ու սպասում են ում պետք է նեղացնեն կամ նման մի բան, ուղղակի պետք է ճիշտ ծեծել այդ մարդու դուռը: Ցանկացած կոնֆլիկտ ունի երկու կողմ, վերլուծելիս պետք է հաշվի առնել նաև քո թույլ տված սխալները: Ամենահեշտ լուծումը մարդուն վատաբանելն ու մեղադրելն է, և նմանատիպ խոսակցություններն ել հանրության շրջանակում ձևավորում են մարդկանց մասին սխալ կարծիք: Գիտեք պետք է սիրել մարդկանց: Մեր հայտնիներից շատ քչերն են , որ ամբիցիոզ են, հիմնականում համեստ, բարեհամբյուր մարդիկ են: